text: · يوضع الحليب على النار و يترك حتى يغلي .
text: #000005
text: · يغسل الرز و يصفى جيداً ثم يوضع فوق الحليب المغلي و لا يظاف قبل غليان الحليب ثم يحرك تحريكة بسيطة و يترك الرز بحليب على نار متوسطة لمدة 40 – 50 دقيقة تقريباً أو حتى تنضج حبات الرز و يسمك الحليب قليلاً بفعل نشاء الرز , يحرك كل عشر دقائق بلطف كي لا يعلق الرز بقاع الطنجرة .
text: #000006
text: · يضاف السكر و يحرك الرز بحليب لبضع دقائق حتى يذوب السكر تماماً ثم يبعد القدر عن النار و يضاف ماء الزهر , أصبح الرز بحليب جاهزاً يسكب في صحون زبادي صغيرة ثم يترك حتى يبرد تماماً .
text: #000007
text: · قبل التقديم يمكن أن تزين الأطباق بالفستق الحلبي المبشور أو تترك بدون زينة كما أحب لتذوق طعم الرز بحليب .
text: #000008
text: وصفات تانية ممكن تعجبك
text: #000009
text: رز بحليب احسن من دوا الطبيب يحبه الصغار ويغرم به الكبار خفيف على المعدة ومبرد في الصيف تسلم ايدك يا منى
text: #000011
text: فعلا ميمي .هي طريقتنا الأصلية بالرز بحليب ، والسر في طيبتها ، أن الرز بيستوي بالحليب فبيتشرب منه ..
  جارتنا شامية كانت تعمله بدقيق الرز ،بس مو متل الأصلي .
  أنا ما بضيف ماء زهر ، بضيف مستكة وفانيلا ،وكمان بكون طيب.
text: #000014
text: الله يبارك فيكي يا احلى منى ويرزقك حسنات
  اليوم جربت طريقتك وشو رز بحليب طلع معي ولا اطيب اول مرة بينجح معي بس جعد شي بسيط يا ترى ليش
text: #000018
text: معناه نجح معك كتير لأن إذا جعد الوجه دليل ان الرز بحليب بياخد العقل من ناحية الحليب و من ناحية الوقت الكافي لطبخ الرز بالحليب و استواء الحبة ,, ممم اشتهيت على صحن :zzz
text: #000019
text: اااه , هلا فهمت عليك , هي متل ما قلت الك الها علاقة بالحليب و طبخ الرز و كمان فيك تغطي الصحون و هنن لسا سخنين بيجعد وجهم أكتر
text: #000022
text: ولو سمحتي ابغى اعرف الفنجان الصغير كم بالغرام؟ يعني فنجان الرز الصغير كم بالغرام؟
text: #000024
text: الفنجان الصغير و أقصد فيه فنجان القهوة بيساوي 65 غ
text: #000026
text: السلام عليكم و رحمة الله و بركاته
  اختي منى مبارحة ساويتها للوصفة بس ما ضبطت ما بعرف ليش انا ساويت ربع الكمية يعني كوبين حليب و قسمت باقي المقادير بدقة معقول لان ساويت كمية صغيرة ما ضبطت ما بعتقد
  كان الرز ما فيه نشاء بالمرة لانه الحليب ما صار سميك ابدا و ظل متل ما هو يا ترى شو السبب
  حتى اني رجعتهم على النار مرة تانية و الحليب صار بدو يخلص بس ما اسمك
text: #000028
text: السبب الوحيد الممكن هو الرز الي مستعملتيه
  يا ترى نقعتيه قبل ما تحطيه مع الحليب , أو ممكن ما يكون رز مصري :roll
text: #000029
text: يا ترى شو نوع الرز الي استعملتيه ؟ :roll
text: #000032
text: السلام عليكم و رحمة الله و بركاته
  استعملت رز قصير الحبة يمكن تكون نوعيته مو كتير منيح راح غيره المرة الجاية قولتك نوعية الرز هي اللي خلتو ما يضبط
text: #000033
text: ما في غير هل السبب , لان هل الوصفة اسهل من السهولة و مو معقولة ما تظبط معاك
text: #000034
text: الاخت منى مرحبا
  انني اصنع الرز والحليب بنفس الطريقه ولكنني ازينه بالقرفه او ببرش جوز الهند :zzz
text: #000035
text: ان شاء الله تسلم ايديك على هل وصفة بيضتي وشيي قدام جوزي :grin لانو هي تاني مرة بساوي من وشت ما اتزوجنا من 5 شهور...اول مرة ما ضبط ابدا بس بهي الوصفة ...رهيبة
  الله يعطيكي العافية
text: #000038
text: مية اهلا و سهلا فيك اختي و يا رب تبقي معنا على طول
text: #000040
text: يسلمو هالديات أديش طلع طيب وحتى بنوتي اللي بعاني من أكلها حبيتو كتير وصار تاكل صحن بس ترجع من المدرسة
  ماسمك كتير يمكن متل ما قلتي نوع الرز أنا باستخدم صنوايت الاسترالي وهو المشهور هون للرز المصري
  على فكرة حطيت مستكة مع الماء زهر بالأخير عملت أكشن في الطعمة
text: #000041
text: مرحبا حبيبتي منى .كيفك؟ اليوم انا اعملت الرز بحليب وكاتو الليمون متل طريقتك .ياه شوطلعوا طيبين وابني عنعون حب الارز بحليب كتير انا بتشكرك على وصفاتك الطيبه . :eek
text: #000042
text: انا اليوم ساويت الرز بحليب و حطيتله شويه مسكه مدقوقه كتيير طلع طيب و نجح معي بس انا بفضل انه المره الي جاي اقلل من كميه السكر شوي صغيره . الله بجزيكي الخير يا اخت منى و الله بفضلك ماعمبحتاج اني اسأل حدى عن اي وصفه دغري بفوت لهون و بلاقي الي بدي ياه احلى تحيات من هون من فنزويلا . :p
text: #000043
text: هلا للسماكة ممكن تزيدي فترة غليانه على النار او ممكن تزيدي كمية السكر شوي
text: #000045
text: ممم , فكرة المستكة طيبة , انا جربتها من زمان و متل ما قلتي عطت طعمة مميزة و غير شكل
text: #000046
text: هنا مرة تانية نعومة :zzz
text: #000047
text: ممكن تقللي كمية الرز شوي لتشوفي كيف بيصير
  و كمان يا ريت ما تزيدي عليه بالطبخ , بس لحتى تستوي الحبة
text: #000049
text: ما اتوقع ان المشكلة من الحليب ما دامه كامل الدسم
text: #000050
text: ان شاء الله صحتين و هنا على البهم , و عن جد هل الطريقة غير لان بتعطي للرز نكهة غير شكل
text: #000052
text: صحة و منورة :zzz
text: #000053
text: جزاك الله خير أخت منى جربت الوصفة وطلعت طيبة بس لونها ماكان ابيض وكمان الوجه ابدا ماجعد شو السبب ياترى؟؟
  بس عموما الطعم طيب شكرا الك وكمان جربت مهلبية الرز بالقشطة وكمان طعمتها طيبة كتير
text: #000054
text: مرحبا منى ، بدي اسألك هلأ ماما بتقلي كل لتر بدو كاسة رز وكاستين سكر (كاسة شاي يعني)
  بيصير نحط بدال مية الزهر تنتوفة فانيليا يعني راس المعلقة مو اكتر ؟؟
text: #000058
text: يعني من 2008 وعم ينحكى على الرز بحليب ولحتى تطلع طعمتوا طيبة يلي بيضيف الفانيلا ويلي بيضيف ماء زهر أو ورد او حتى مستكة بس ماحدى حكى عن طعمتوا وهو محروق ! طيبة مو؟؟؟
text: #000059